cyanic-selkie/wikianc huggingface dataset:
மலாயா அவசரகாலம்
இந்தியர்களின் ஆதரவு
மலாயா தேசிய விடுதலை படையினர் சீனர்களின் ஆதரவைப் பெற்றதற்கு சில முக்கிய காரணங்கள் உள்ளன. தேர்தல்களில் வாக்களிக்க சீனர்கள் மறுக்கப்பட்டது; சீனர்களுக்கு நில உரிமைகள் இல்லாமல் போனது; பெருவாரியான சீனர்கள் ஏழைகளாக இருந்தது போன்ற தலையாயக் காரணங்களைச் சொல்லலாம்.
மார்க்சிய-லெனினிச சித்தாந்தங்கள்
மலாயா தேசிய விடுதலை படையினருக்கு Min Yuen எனும் பொருளுதவி துணை அமைப்பு இருந்தது. இந்த 'மின் யுவான்' துணை அமைப்பு பொதுமக்களுடன நெருக்கமான தொடர்புகளைக் கொண்டு இருந்தது. மலாயா தேசிய விடுதலை படையினருக்குத் தேவையான உணவு, மருந்துப் பொருட்களை 'மின் யுவான்' வழங்கி வந்தது.
மலாயா தேசிய விடுதலை படையினர் அடர்ந்த காடுகளில் இராணுவ முகாம்களை அமைத்து வைத்திருந்தனர். அந்த முகாம்களில் அவர்களுக்கு மார்க்சிய-லெனினிச சித்தாந்தங்கள் சொல்லித் தரப்பட்டன. இராணுவ போர்ப் பயிற்சிகள் பயிற்றுவிக்கப்பட்டன. தவிர, பொதுமக்களிடம் விநியோகம் செய்யச் சொல்லி அரசியல் செய்தி சுற்றறிகைகளும் வழங்கப்பட்டன.
பிரிக்ஸ் திட்டம்
மலாயா தேசிய விடுதலை படையின் அச்சுறுத்தல்களைச் சமாளிக்க சில முக்கிய நடவடிக்கைகளை பிரித்தானியா மேற்கொண்டது. ஈயச் சுரங்கங்கள், ரப்பர் தோட்டங்கள் போன்றவற்றைப் பாதுகாக்கும் முயற்சிகளில் ஈட்டுபட்டது. ’பிரிக்ஸ்’ திட்டத்தையும் (Briggs Plan) அமல் செய்தது. மலாயா தேசிய விடுதலை படையினருக்கு பொதுமக்களிடம் இருந்து கிடைக்கும் பொருளுதவிகளைத் துண்டிப்பதுதான் ’பிரிக்ஸ்’ திட்டத்தின் தலையாய நோக்கமாகும்.
’பிரிக்ஸ்’ திட்டத்தை உருவாக்கியவர் எரால்டு பிரிக்ஸ் (General Sir Harold Briggs) என்பவர். இவர் அப்போது மலாயாவின் பிரித்தானிய இராணுவத்தின் நடவடிக்கை இயக்குநராக இருந்தார்.
மனைப்பகுதிகளுக்கு சொத்துரிமை
’பிரிக்ஸ்’ திட்டம் பல முகப்புக்கூறுகளைக் கொண்டது. அவற்றில் மிக முக்கியமானது பொதுமக்களை வேறு குடியிருப்பு பகுதிகளுக்கு மறுக் குடியேற்றம் செய்வதாகும். 470,509 கிராமப்புற மலாயா மக்கள் மறுக் குடியேற்றம் செய்யப்பட்டனர்.
அவர்களில் 400,000 சீனர்களும் அடங்குவர். கிராமப்புற மலாயா மக்கள் காடுகளின் விளிம்புப் பகுதிகளில் வாழ்ந்து வந்தனர். அவர்கள் புதுக்கிராமங்களில் மறுக் குடியேற்றம் செய்யப்பட்டனர். புதுக்கிராமங்கள் புதிதாக உருவாக்கப் பட்டவை.
புதுக்கிராமங்கள் முள்வேலிகளால் பாதுகாக்கப் பட்டன. காவல் சாவடிகள் இருந்தன. இரவு நேரங்களில் ஒளிவிளக்குகள் பிரகாசமாக எரிந்தன. தொடக்கக் காலங்களில் மக்கள் அந்தத் திட்டத்தை விரும்பவில்லை.
ஆரோக்கியமான இருப்பிட வசதிகள்
இருப்பினும் நல்ல ஆரோக்கியமான இருப்பிட வசதிகள் அமைத்துக் கொடுக்கப் பட்டதால், காலப் போக்கில் அந்தத் திட்டத்தை மக்கள் ஏற்றுக் கொண்டனர். அவர்கள் வாழ்ந்த மனைப்பகுதிகளுக்கு சொத்துரிமை வழங்கப்பட்டது. பண உதவியும் செய்யப்பட்டது.
மலாயாவின் அவசரகாலம் ஒரு முடிவிற்கு வரும்போது அந்த அவசரகால நடவடிக்கையில் ஏறக்குறைய 40,000 பிரித்தானிய, பொதுநலவாயத் துருப்புகள் 8,000 கம்யூனிஸ்டு கொரில்லாக்களுக்கு எதிராக ஈடுபட்டிருந்தனர்.
என்றி கர்னி
சர் என்றி கர்னி மலாயா கம்யூனிஸ்டுகளின் சித்தாந்தங்களையும் தீவிரவாதத்தையும் முறியடித்த பெருமைக்கு உரியவர். அவர் மலாயாவில் பல சீர்திருத்தங்களைக் கொண்டு வந்தார். மலாயா கம்யூனிஸ்டுகளை அழித்தே தீருவேன் என்று உறுதிபூண்டு போராடினார்.
ஆனால், இறுதியில் கம்யூனிஸ்டுகளால் 1951-ஆம் ஆண்டு பிரேசர் மலையில் சுட்டுக் கொல்லப்பட்டார். சர் என்றி கர்னியின் கல்லறை கோலாலம்பூர் செராஸ் சாலையில் இருக்கிறது.
மலாயா இராணுவம்
சர் ஹென்றி கர்னியின் பின்னவராக வந்த ஜெரால்ட் டெம்ப்ளர் பல அதிரடி நடவடிக்கைகளில் இறங்கினார். மலாயாவில் வாழும் சீனர்களுக்கு வாக்களிக்கும் உரிமைகளை உடனடியாக வழங்கினார். ’பிரிக்ஸ்’ திட்டத்தையும் தொடர்ந்து செயல்படுத்தினார். மலாயா இராணுவம் எனும் ஒரு புதிய இராணுவப் படையையும் உருவாக்கினார்.
கம்யூனிஸ்டு கொரில்லாக்களைக் கண்டுபிடித்துக் கொடுப்பவர்களுக்கு சன்மானத் தொகையையும் கூட்டி பொதுமக்களை உற்சாகப் படுத்தினார். காவல் துறையின் புலான்ய்வுத் துறையையும் விரிவாக்கம் செய்தார்.
பொது மன்னிப்பு
1955 செப்டம்பர் 8ஆம் தேதி மலாயா கம்யூனிஸ்டுகளுக்கு பொது மன்னிப்பு வழங்கப் படுவதாக மலாயாக் கூட்டரசு அரசாங்கம் அறிவித்தது. இதே போன்ற ஓர் அறிவிப்பஒ சிங்கப்பூர் அரசாங்கமும் அறிவித்தது. ஆனால், மலாயா தேசிய விடுதலை படையினருடன் எவ்வித பேரமும் பேச முடியாது என்று அப்போதைய மலாயாவின் முதலமைச்சர் துங்கு அப்துல் ரகுமான் அறிவித்தார்.
பாலிங் பேச்சுவார்த்தை
தன்னுடைய நோக்கம் வெற்றி பெறவில்லை என்பதை உணர்ந்த சின் பெங், ஆளும் பிரித்தானிய அரசாங்கத்துடன் பேச்சு வார்த்தைகள் நடத்த அழைப்பு விடுத்தார். அந்தப் பேச்சு வார்த்தை மலேசிய வரலாற்றில் மிகவும் புகழ்பெற்றது. 1955 டிசம்பர் 28ஆம் தேதி கெடா, பாலிங்கில் உள்ள பாலிங் அரசாங்க ஆங்கிலப் பள்ளியில் நடைபெற்றது.
மலாயா கம்யூனிஸ்டு கட்சியின் சார்பில் சின் பெங், அதன் தலைமைச் செயலாளர் ரசீட் மைடின், மத்திய பிரசார அமைப்பின் தலைவர் சென் தியென் கலந்து கொண்டனர். மலாயா அரசாங்கத்தைப் பிரதிநிதித்து துங்கு அப்துல் ரகுமான், டத்தோ டான் செங் லோக், சிங்கப்பூர் முதலமைச்சர் டேவிட் மார்ஷல் ஆகியோர் கலந்து கொண்டனர்.
தோல்வியில் முடிந்த பேச்சுவார்த்தை
சண்டை சச்சரவுகளுக்கு ஒரு சுமுகமான முடிவு காண்பதே அந்த பாலிங் பேச்சுவார்த்தையின் முக்கிய இலக்கு ஆகும். ஆனால், அந்தப் பேச்சுவார்த்தையில் சின் பெங்கின் கோரிக்கைளை மலாயா தரப்பினர் ஏற்றுக் கொள்ள மறுத்தனர்.
இறுதியில் பாலிங் பேச்சுவார்த்தை தோல்வியில் முடிந்தது. அடுத்தக் கட்டமாக நியூசிலாந்து தன்னுடைய இராணுவப்படையை அனுப்பியது. பொதுநலவாய உறுப்பு நாடுகள் தத்தம் படைகளையும் மலாயாவுக்கு அனுப்பி வைத்தன.
மலாயா கம்யூனிஸ்டு கட்சியின் இறுதி முயற்சி
பாலிங் பேச்சுவார்த்தை தோல்வியில் முடிந்ததினால், 1956 பிப்ரவரி 8ஆம் தேதி முதலமைச்சர் துங்கு பொது மன்னிப்பை மீட்டுக் கொண்டார். மலாயா கம்யூனிஸ்டுகளுக்கு ஐந்து மாத காலத்திற்கு பொது மன்னிப்பு வழங்கப்பட்டது. எதிர்காலத்தில் கம்யூனிஸ்டுகளுடன் பேச்சுவார்த்தை நடத்தப் போவதில்லை என்றும் உறுதியாகச் சொன்னார்.
எனினும், மலாயா கம்யூனிஸ்டு கட்சி மீண்டும் பேச்சுவார்த்தைகள் நடத்த தன்னால் இயன்ற வரை முயற்சிகள் செய்து பார்த்தது. ஆனால், அனைத்தும் வெற்றி பெறவில்லை. மலாயா சுதந்திரம் அடைவதற்கு சில வாரங்களுக்கு முன்னர் கூட, ஆகக் கடைசியாக மலாயா கம்யூனிஸ்டு கட்சி இன்னொரு முயற்சி செய்து பேச்சுவார்த்தைகளுக்கு வாய்ப்பு கேட்டது. ஆனால், துங்கு இணக்கம் தெரிவிக்கவில்லை.
மலாயா சுதந்திரம் அடைந்தது
1957 ஆகஸ்டு மாதம் 31ஆம் தேதி மலாயா சுதந்திரம் அடைந்தது. மறு ஆண்டில் பேராக், தெலுக் இந்தானில் கம்யூனிஸ்டு கொரில்லாக்கள் கடைசியாக ஒரு தாக்குதல் நடத்தினர். அதுதான் மலாயா கம்யூனிஸ்டு கட்சியின் கடைசி தாக்குதல்.
அந்தத் தாக்குதலில் வெற்றி பெற முடியாமல் போகவே, தாக்குதல் நடத்திய அனைவரும் அரசாங்கக் காவல் துறையிடம் சரண் அடைந்தனர். மலாயாவில் ஆங்காங்கே எஞ்சியிருந்த கம்யூனிஸ்டு கொரில்லாக்கள் தென் தாய்லாந்து எல்லையில் தஞ்சம் அடைந்தனர். 1960 ஜுலை 31-இல் அவசரகாலம் முடிவிற்கு வந்ததாக மலாயா அரசு அதிகாரப்பூர்வமாக அறிவித்தது.
அதன் பின்னர் சின் பெங், தென் தாய்லாந்தில் இருந்து சீனா, பெய்ஜிங்கிற்குச் சென்றார். அவருடன் முக்கியமான சிலரும் சென்று சீனாவில் அடைக்கலம் அடைந்தனர்.
வெளி இணைப்புகள்
பகுப்பு:1948 நிகழ்வுகள் பகுப்பு:மலேசிய வரலாறு‎ பகுப்பு:மலாயா அவசரகாலம் பகுப்பு:பனிப்போர் பகுப்பு:போர்கள் பகுப்பு:மலேசியாவில் பொதுவுடைமை பகுப்பு:விடுதலைப் போர்கள்
வட்டார வளர்ச்சி அலுவலகம்
வட்டார வளர்ச்சி அலுவலகம் (Block Development Office) என்பது இந்தியாவின், தமிழ்நாட்டில், முன்னூற்று எண்பத்தைந்து ஊராட்சி ஒன்றியங்களின் கீழ் உள்ள 12,524  ஊராட்சி மன்றங்களில் உள்ள ஊர் மக்களின் கல்வி, மருத்துவம், சுகாதாரம், போக்குவரத்து வசதிகள், வேலைவாய்ப்பு மற்றும் மகளிர், பட்டியல் இனத்தவர் மற்றும் பட்டியல் பழங்குடி இனத்தவர் சமூக பொருளாதார வளர்ச்சிக்கு உதவும் பொருட்டு, இந்திய அரசு மற்றும் தமிழ்நாடு அரசுகளின் சமூக நலத் திட்டங்களை திட்டங்களை கிராமங்களில் நடைமுறைப்படுத்தவும். அரசுகள் வழங்கும் நிதிகள் மற்றும் மானியங்களை கையாள்வதற்கும், தமிழ்நாடு ஊரக வளர்ச்சி மற்றும் ஊராட்சித் துறை மற்றும் மாவட்ட ஆட்சித் தலைவர் ஆகியவர்களின் வழிகாட்டுதல்களின் படியும் வட்டார அளவில் செயல்படுகிறது.
மத்திய, மாநில அரசுகளின் ஊரக வளர்ச்சி திட்டங்களை மாவட்ட ஊரக வளர்ச்சி முகமையின் திட்ட இயக்குனர் கண்காணிப்பார்.
அலுவலர்கள்
வட்டார வளர்ச்சி அலுவலகத்தில் பணிபுரியம் அலுவலர்களின் விவரம்
வெளி இணைப்புகள்
பகுப்பு:தமிழ்நாடு அரசு அமைப்புகள்
திருகோணமலை மாவட்ட தொல்லியல் வரலாறு
திருகோணமலை மாவட்ட தொல்லியல் வரலாறு என்பது, 1972 ஆம் ஆண்டில் இலங்கையின் திருகோணமலை மாவட்டத்தில் மேற்கொள்ளப்பட்ட தொல்பொருள் ஆராய்ச்சிகளின் மூலம் பல தமிழ்க் கல்வெட்டுகளைக் கண்டுபிடிக்கக்கூடிய வாய்ப்பு ஏற்பட்டு, அக்கல்வெட்டுக்களின் மையப்பிரதிகளிலிருந்து கிடைத்த பின்வரும் விபரங்களைக் கொண்டதாகும். அவை சோழர் காலத்தைச் சேர்ந்தவையெனக் கருத இடமுண்டு.
கந்தளாய் சிவன் கோயில் கல்வெட்டு
இது சிறி சங்கவர்மன் சிறி சோழ இலங்கேஸ்வர தேவர் என்பவனின் பத்தாவது ஆட்சியாண்டில், ராஜராஜச் சதுர்வேதி மங்கலத்துப் பெருங்குடிப் பெருமக்கள் ஒன்றுகூடி நீர்ப்பாசனம் தொடர்பாக எடுத்த நடவடிக்கைகளைப் பற்றி பதிவு செய்வதற்காகப் பொறிக்கப்பட்டதாகும். தென்னிந்தியாவில் சோழப் பேரரசின் நிர்வாகத்தில் மேற்கொள்ளப்பட்ட நடவடிக்கைகளை விளங்கிக் கொள்வதன் மூலம், இச் சாசனத்தின் செய்தியையும் விளங்கிக் கொள்ள முடியும். தென்னிந்தியாவில் பரப்பளவிலும், அதிகாரத்திலும் சோழப்பேரரசு விரிவடைந்தபோது, அதை ஆட்சி செய்த மன்னர்கள் தமது நிர்வாகப் பொறுப்புக்களை இலகுவாக்கிக் கொள்ளவும், பிற இடங்களில் தாம் மேற்கொண்ட படையெடுப்புக்களில் தமது கவனத்தை ஒருமுகப்படுத்திக் கொள்ளவும், தாம் கைப்பற்றிய பகுதிகளுக்கு தமது ராஜப்பிரதிநிதிகளை அனுப்பி ஆட்சி புரிந்தனர். இதனைத் தென்னிந்தியாவிலுள்ள சோழ மன்னர்களின் சாசனங்களிலிருந்து அறிந்து கொள்ள முடிகிறது. கைப்பற்றப்பட்ட வெளிநாடுகளுக்குப் பிரதிநிதிகளை அனுப்பியபோது, அவர்கள் எந்தெந்த நாடுகளுக்கு அனுப்பி வைக்கப்பட்டார்களோ அந்த நாடுகளின் பெயர்களை உள்ளடக்கிய விருதுப் பெயர்களுடன் அனுப்பப்பட்டார்கள். உதாரணமாக, பாண்டி நாட்டுக்கு அனுப்பப்பட்ட பிரதிநிதி "சோழபாண்டியன்" என்றும், சேர நாட்டுக்கு அனுப்பி வைக்கப்பட்ட பிரதிநிதி "சோழகேரளன்" என்றும் பெயர் பெற்றனர். இவ்வாறு சோழ மன்னர்களினால் இலங்கைக்கு அனுப்பி வைக்கப்பட்ட ஒரு பிரதிநியாகவே சோழ இலங்கேஸ்வரனும் காணப்படுகின்றான். அத்துடன் அவன் இலங்கைச் சிங்கள மன்னர்களின் சிம்மாசனப் பெயர்களுள் ஒன்றான "சங்கவர்மன்" என்ற பெயரையும் பெற்றிருந்தான்.
இக்கல்வெட்டில் பிரமதேயம் ராஜராஜச் சதுர்வேதி மங்கலம் எனக் கூறப்பட்டுள்ளது கவனிக்கத்தக்கதாகும். சதுர்வேதி மங்கலம் பற்றிய குறிப்பு இக்கல்வெட்டில் மட்டுமன்றி, முதலாம் விஜயபாகுவின் பானமோட்டைச் சாசனத்திலும், நிஸங்கமல்லனின் கந்தளாய்ச் சாசனத்திலும் காணப்படுகின்றது. பானமோட்டைச் சாசனத்தில் இது "விஜயராஜ சதுர்வேதி மங்கலம்" எனக் குறிப்பிடப்பட்டுள்ளது. இது இலங்கையில் சோழர் ஆட்சியை முடிவுக்குக் கொண்டுவந்து, அரசாட்சியைத் தனதாக்கிக் கொண்ட விஜயபாகு, ராஜராஜச் சதுர்வேதி மங்கலம் என்பதைத் தனது பெயருக்கு மாற்றியமைத்துக் கொண்டதையே காட்டுகிறது. பிரமதேயம், சதுரவேதி மங்கலம் என்பன நன்கு வேதம் தெரிந்த பிராமணர்களுக்கு வழங்கப்பட்ட குடியிருப்புக்களைக் குறிக்கின்றன. சோழர் காலத்தில் ஆரம்பிக்கப்பட்ட இக்குடியிருப்புக்கள் நிஸங்கமல்லன் ஆட்சிக் காலம் வரை இருந்திருக்கின்றன. சோழர் ஆட்சிக்காலத்திலும், அதனைத் தொடர்ந்தும் நலிவுற்றிருந்த பெளத்த மதத்தை நல்ல நிலைமைக்குக் கொண்டுவரும் முயற்சியில் தீவிரமாக ஈடுபட்டிருந்த விஜயபாகு, ஒரு பிராமணக் குடியிருப்புக்குத் தனது பெயரிட்டு அழைத்திருப்பது, இந்துமதச் செல்வாக்கு திருகோணமலைப் பிரதேசத்தில் நிலைபெற்றிருந்தது என்பதற்கு எடுத்துக்காட்டாகும்.
மேலும், பெருங்குடிப் பெருமக்கள் ஒன்றுகூடி நீர்ப்பாசனம் தொடர்பாக எடுத்த நடவடிக்கைகள் தொடர்பான விளக்கங்கள் தென்னிந்திய தமிழ்ச் சாசனங்களில் இடம் பெற்றுள்ளன. சோழப் பேரரசின் உள்ளூர் விவகாரங்களுக்குப் பொறுப்பாக இருந்தவர்கள் இவர்களே. சோழர் காலத்து நிர்வாக அமைப்பில் சிறப்பான அம்சமாகக் காணப்படுவது உள்ளூராட்சி அமைப்பாகும். இந்தச் சபையினரே பெருங்குடிப் பெருமக்கள் என்போர். தென்னிந்திய தமிழ்ச் சாசனங்களிலும் இவர்கள் எப்போதும் சதுர்வேதி மங்கலத்தோடு தொடர்புபடுத்தியே கூறப்படுகின்றனர். இச் சபை குறிப்பிட்ட பிராமண சமூகத்ததிற்குரிய ஒன்றாக இருந்த போதிலும், தனது செயற்பாட்டைப் பொறுத்து பலவகையான உள்ளூர் விவகாரங்களையும் கவனித்து வந்தது.
நிலாவெளிச் சாசனம்
இச் சாசனத்தில் "கோணபர்வதம் திருகோணமலை மச்சகேஸ்வரமுடைய மஹாதேவர்க்கு" என்னும் குறிப்புக் காணப்படுகின்றது. மேலும், "உரா கிரிகாம கிரிகண்ட கிரிகாமம்" என்னும் இடத்தையும், வடக்கே சூலம் பொறிக்கப்பட்ட கல்லையும் எல்லைகளாகக் கொண்ட 250 வேலி (ஏறத்தாள 1710 ஏக்கர்) நிலம் மச்சகேஸ்வரக் கோயிலுக்குத் தானமாக அளிக்கப்பட்டது என்றும் குறிப்பிடப்பட்டிருக்கிறது. இந்த எல்லைகளை வைத்துப் பார்க்கும்போது, வடக்கே 'திரியாய' என்னுமிடத்திலிருந்து தெற்கே ஆகக்குறைந்தது நிலாவெளி வரையுள்ள கடலுக்குச் சமீபமாக உள்ள நிலப்பரப்பு, சோழர் ஆட்சிக் காலத்தில் கோணேஸ்வரக் கோயிலுக்குச் சொந்தமாக இருந்தது எனக் கொள்ளலாம். ஏறத்தாள 1710 ஏக்கர் நிலம் அரச வம்சத்தினரைத் தவிர வேறு எவராலும் கோயிலுக்கு அன்பளிப்புச் செய்திருக்க முடியாது. இப்படியான பெருமளவு தானத்தை கோணேஸ்வரக் கோயில் பெற்றதற்கு, சமகாலத்தில் சோழமன்னர்களினால் தமிழ் நாட்டில் இடம் பெற்ற இந்துக் கோயில்களின் அபிவிருத்தியும் ஒரு காரணமாக இருந்திருக்கலாம். ஏனெனில் பல்லவர் காலம் முழுவதிலும் ஏற்பட்ட பக்தி இயக்கத்தின் முழு விளைவுகள் சோழர் காலத்திலேயே பெருந் தாக்கத்தினை ஏற்படுத்தின. மேலும், சாசனத்திலுள்ள இச்செய்தி, "தக்ஷிண கைலாச புராணம்" மற்றும் "கோணாசல புராணம்" ஆகியவற்றில் உள்ள, கோணேஸ்வரக் கோயில் பெற்றிருந்த பெருந்தொகையான நிலத் தானங்கள் பற்றிக் குறிப்பிடுகின்ற செய்திகளை உறுதிப்படுத்துவதாக அமைந்துள்ளன.
சோழப் பேரரசில் ஆட்சி புரிந்த பெரும் வலிமை கொண்ட முதலாம் இராஜேந்திரன் தென்கிழக்காசிய நாடுகளின் வலிமையினை ஒடுக்கி இந்து சமுத்திரத்தில் சோழ ஆதிக்கத்தை ஏற்படுத்த முயன்றபோது. தனது எண்ணத்தை முழுமையாகச் செயற்படுத்திக்கொள்ள இலங்கையைக் கைப்பற்றிக் கொள்ள வேண்டிய தேவை ஏற்பட்டது. அக்காலத்தில் கிழக்கத்திய நாடுகளுக்கும் மேற்கத்திய நாடுகளுக்கும் இடையில் நடைபெற்ற வர்த்தகத்தில் இலங்கையின் திருகோணமலைத் துறைமுகம் மிகப் பிரசித்தி பெற்றதாயிருந்தது. அனைத்து வர்த்தகக் கப்பல்களும் தென்கிழக்காசியாவுக்கு மிக அண்மையிலுள்ள திருகோணமலைத் துறைமுகத்தினூடாவே பயணம் செய்தன. இதனாலேயே இந்த மாபெரும் வர்த்தகத்தைத் தமது கட்டுப்பாட்டுக்கள் வைத்திருக்க வேண்டிய கடப்பாடு சோழர்களுக்கு ஏற்பட்டு, தமது கவனம் முழுவதையும் திருகோணமலை மாவட்டத்தில் செலுத்தினர் என்பதே உண்மையாகும்.
ய. சு. ராஜன்
'''ய. சு. ராஜன்''' இந்தியாவின் சிறந்து தொழில்நுட்பவியலாளர்களில் ஒருவர். இவர் இந்திய அரசின் அறிவியல் ஆலோசகரும், தகவல் முன்னறிவிப்பு மற்றும் கணிப்புக் குழுவின் செயலாக்க இயக்குநரும் ஆவார். இவரே அப்துல் கலாமுடன் இணைந்து இந்தியா 2020 என்ற திட்ட நூலை ஆக்கியவர்.
தமிழில் வடக்கு வாசல் என்ற சிற்றிதழில் எழுதி வருகிறார்.
வெளி இணைப்புகள்
பகுப்பு:தமிழ் அறிவியலாளர்கள் பகுப்பு:இந்திய அறிவியலாளர்கள்
1817-1824 காலரா உலகத்தொற்று
முதல் காலரா உலகத் தொற்று (1817-1824) (முதல் வாந்திபேதி உலகத்தொற்று) என்றும் முதல் ஆசிய காலரா உலக தொற்று அல்லது ஆசிய காலரா என்றழைக்கப்படும் உலக தொற்றானது இந்தியாவின் கல்கத்தா நகரில் தொடங்கி பின்னர் தென் கிழக்கு ஆசியாவில் இருந்து மத்திய கிழக்கு நாடுகள் கிழக்கு ஆப்பிரிக்கா மத்திய தரைக்கடல் பகுதியில் வரை பரவியது. இதற்கு முன்னர் பல முறை இந்தியா முழுவதும் பரவி இருந்தாலும் இந்த முறை இதன் பரவல் உலகம் முழுவதும் இருந்தது சீனாவிலிருந்து மத்தியதரைக்கடல் பகுதி வரை பரவியிருந்தது. இந்த உலகத்தில் லட்சக்கணக்கான மக்கள் இறந்தனர் இவர்களுள் பலர் ஆங்கிலேய படை வீரர்கள் ஆவர் இதனால் இந்த தொற்று ஐரோப்பியர்களின் கவனத்தைப் பெற்றது. பத்தொன்பதாம் நூற்றாண்டிலும் இருபதாம் நூற்றாண்டிலும் ஐரோப்பாவிலும் ஆசியாவிலும் பலமுறை ஏற்பட்ட இந்தத்  காலரா பரவலில் இதுவே முதலாவதாகும். இந்த முதல் அவ்வளவு தோற்று கிட்டத்தட்ட ஆசியாவின் அனைத்து நாடுகளையும் பாதித்தது.
தோற்றமும் துவக்ககாலப் பரவலும்
காலரா கங்கையாற்றின் பிற்பகுதிக்கு உரித்தான ஒரு உள்ளூர் தொற்று நோயாக இருந்தது. திருவிழாச் சமயங்களில் பக்தர்கள் அடிக்கடி நோய்த்தொற்றுக்கு உள்ளாகி பின்னர் தங்கள் சொந்த ஊர் செல்லும் பொழுது அந்தந்த ஊர்களில் நோய் பரவல் ஏற்பட்டு பின்னர் அடங்கும். முதல் காலரா உலகத் தொற்றும் இதேபோன்றுதான் தொடங்கியது. இந்த நோய்ப் பரவல் 1817 ஆம் ஆண்டு செசோர்(Jessore) என்ற நகரத்தில் தொடங்கியிருக்கலாம் என்று கருதப்படுகிறது. சில நோய் தொற்றியலாளர்களும் மருத்துவ வரலாற்று ஆய்வாளர்களும் இந்தத் தொற்று  கங்கை ஆற்றின் முற்பகுதியில்  நடைபெற்ற கும்பமேளா என்னும் இந்து சமய நிகழ்வின் மூலம் உலகம் முழுவதும் பரவி இருக்கலாம் என்று  கூறுகின்றனர். 1817-இல் இந்த காலரா கங்கைச் சமவெளிக்கு அப்பாலும் பரவத்தொடங்கியது. செப்டம்பர் மாதம் கல்கத்தா நகரம் வரையும் அதன் பின்னர் துணைக்கண்டம் முழுவதும் வேகமாகப் பரவியது. 1818-இல் நாட்டின் மேற்குக்கரையில் பம்பாய் வரை இந்த நோய் பரவல் இருந்தது.
இந்தியாவைத் தாண்டிய பரவல்
1820-இல் சியாமில் இந்த நோய் கண்டறியப்பட்டது. 1820 மே மாதம் இது பாங்காக்கு, மணிலா வரையிலும் 1821-இல் சாவகம், ஓமன், சீனாவில் அன்காய் பகுதி வரையிலும் பரவியிருந்தது. 1822-இல் சப்பான், பெர்சியக் குடாவில் பாக்தாது, சிரியா ஆகிய பகுதிகளிலும் 1823-இல் காலரா சான்சிபார், மொரீசியசு வரையிலும் பரவியது. 1824-இல் நோய்ப் பரவல் நின்றது. 1823-1824இல் நிலவிய குளிர் பாக்டீரியாக்களைக் கொன்றிருக்கலாம் என சில ஆய்வாளர்கள் கருதுகின்றனர். ஆங்கிலத் தரைப்படை, கடற்படையின் நகர்வுகள் இந்த நோயின் உலகத் தொற்றுக்கு காரணமாக இருந்திருக்கும் என நம்பப்படுகிறது. இந்து யாத்திரிகர்கள் நாட்டுக்குள் ஏற்பட்ட பரவலுக்கு காரணமாக இருந்தாலும் ஆங்கிலப் படைகளால் இந்தியாவைத் தாண்டி நேபாளம், ஆப்கானித்தானம்ஆகிய இடங்களுக்கு இந்நோய் பரவியது. கடற்படைக் கப்பல்களும் பயணியர் கப்பல்களும் இந்தியப் பெருங்கடலின் கரைகளில் உள்ள ஆப்பிரிக்கா, இந்தோனேசியா, சீனா, சப்பான் ஆகிய நாடுகளுக்கப் பரவக் காரணமாக இருந்தன.
மொத்த இறப்புகள்
இந்த உலகத் தொற்றால் ஏற்பட்ட இறப்புகளின் மொத்த எண்ணிக்கை அறியப்படவில்லை. ஆங்காங்கே நோய்த் தொற்று ஏற்பட்ட இடத்தில் உள்ள ஆய்வாளர்கள் இறப்பு எண்ணிக்கையை கணித்திருக்கின்றனர். எடுத்துக்காட்டாக, பாங்காக்கில் 30,000 பேர் இறந்திருக்கலாம் என ஒரு கணிப்பு கூறுகிறது.
இந்தியாவில் ஆண்டுக்கு 12.5 இலட்சம் பேர் என்ற வகையில் மொத்தம் ஏறத்தாழ 87.5 இலட்சம் பேர் இறந்திருக்கக் கூடும் என்று கணிக்கப்பட்டுள்ளது. எனினும் இந்ந எண்ணிக்கை அதிகம் என டேவிட் அர்ணால்டு என்பார் கூறியுள்ளார். இவரது கணிப்பின் படி 10 முதல் 20 இலட்சம் பேர் இறந்திருக்கக் கூடும்.
மேற்கோள்கள்
{{references/>
கீரனைக் கரையேற்றிய படலம்
சுருக்கம்
சிவபெருமான் இறைவியின் கூந்தலுக்கு இயற்கையில் மணமில்லை என வாதாடிய நக்கீரரை நெற்றிக் கண்ணால் எரித்தார். அவரை மீண்டும் உயிரிப்பித்து சங்கத்திற்கு அளிக்க அரசனும், அவையினரும் சிவபெருமானிடம் வேண்டினர். அதனால் சிவபெருமான் பொற்றாமைக் குளத்திலிருந்து எழுந்து வர நக்கீரனை அழைத்தார். நக்கீரன் உயிர்பெற்று வந்தார். திருக்காளத்தியர் மீது நேரிசை வெண்பாவினால் கயிலை பாதி, காளத்தி பாதி எனும் அந்தாதியை பாடினார். இறைவனின் கோபத்தினை பிரசாதமாக கருதி கோபப்பிரசாதம் எனும் பாமாலையைப் பாடினார்.
வெளி இணைப்புகள்
பகுப்பு:திருவிளையாடல்கள்
கென்னெத் ஹவுஸ்
கென்னெத் ஹவுஸ்  (Kenneth House , பிறப்பு: ஏப்ரல் 7 1936 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1973 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
கென்னெத் ஹவுஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1936 பிறப்புகள் பகுப்பு:1924 பிறப்புகள் பகுப்பு:2014 இறப்புகள் பகுப்பு:டொர்செட் துடுப்பாட்டக்காரர்கள் பகுப்பு:வில்ட்சையர் துடுப்பாட்டக்காரர்கள்
மீனா (நடிகை)
மீனா (Meena, பிறப்பு: 16 செப்டம்பர், 1976) தென்னிந்திய திரைப்பட நடிகை ஆவார். குழந்தை நட்சத்திரமாக அறிமுகமாகி பின்னாளில் அறியப்பெற்ற நடிகை ஆனார். இவரது முதல் திரைப்படம் சிவாஜி கணேசனின் நெஞ்சங்கள் திரைப்படமாகும். 90களில் இருந்து 15 ஆண்டுகளுக்கு மேலாக தமிழ் மற்றும் தெலுங்குத் திரையுலகங்களில் முன்னணி நடிகையாக இடம்பெற்றுள்ளார். தமிழ், தெலுங்கு, கன்னடம், மலையாளம் என தென்னிந்திய மொழிகள் அனைத்திலும் நடித்துள்ளார். இவர் கதாநாயகியாக நடித்து வெளியான முத்து திரைப்படம், சப்பானில் வெற்றிகரமாக ஓடியதை அடுத்து சப்பான் நாட்டு ரசிகர்களையும் பெற்றுள்ளார். தொலைக்காட்சித் தொடர்களிலும் நடித்துள்ளார்.
ஆரம்பகால வாழ்க்கை
மீனா துரைராஜ் 1976 இல் பிறந்தார். தமிழ்நாட்டில் (அப்போதைய சென்னையில்) வளர்ந்தார். இவரது தாய் கேரளா கண்ணூர் மாவட்டத்தைச் சேர்ந்தவர் , தந்தை ஆந்திராவைச் சேர்ந்தவர். மீனா தனது எட்டாம் வகுப்பை சென்னையில் உள்ள வித்யோதயா பள்ளியில் முடித்தார். சிறுவயதிலேயே திரைப்படங்களில் நடித்ததால் தனது கல்வியை நிறுத்த வேண்டிய கட்டாயம் ஏற்பட்டது. இருப்பினும், இவர் தனது 10 ஆம் வகுப்பை தனியார் பயிற்சியுடன் தேர்ச்சி பெற்றார். 2006 ஆம் ஆண்டு திறந்தவெளி பல்கலைக்கழகத்தின் மூலம் சென்னைப் பல்கலைக்கழகத்தில் முதுகலை வரலாறு பட்டம் பெற்றார். மீனா பயிற்சி பெற்ற பரதநாட்டிய நடனக் கலைஞராவார். இவர் சரளமாக தமிழ், தெலுங்கு, மலையாளம், கன்னடம், இந்தி, ஆங்கிலம் ஆகிய ஆறு மொழிகளில் பேசுபவர்.
குடும்ப வாழ்க்கை
மீனாவின் கணவர் வித்யாசாகர் நுரையீரல் தொற்று காரணமாக 2022 சூன் 28 அன்று காலமானார்.
வெளி இணைப்புகள்
பகுப்பு:1976 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:கலைமாமணி விருது பெற்றவர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:சென்னை நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தமிழ்த் தொலைக்காட்சி தொகுப்பாளர்கள் பகுப்பு:தமிழ்த் தொலைக்காட்சி நடிகைகள்
நொச்சிமலை ஊராட்சி
நொச்சிமலை ஊராட்சி (Nochimalai Gram Panchayat), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1572 ஆகும். இவர்களில் பெண்கள் 796 பேரும் ஆண்கள் 776 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முழுக்கோப்பு
என்ற ஒரு கோப்பில் / சார்பில் ஒவ்வொரு y \in Y க்கும் f(x) = y ஆக இருக்கும்படி குறைந்த பட்சம் ஒரு x \in X  ஆவது இருக்குமானால் அக்கோப்பு/சார்பு முழுக்கோப்பு (Surjection) அல்லது முழுக்கோப்புடைய சார்பு (Surjective function) எனப்படும். வேறு விதமாகச்சொன்னால் ஒவ்வொரு y \in Y க்கும் X இல் ஒரு முன்னுரு உள்ளது.
ஒரு முழுக்கோப்பு உள்ளிடுகோப்பாகவும் இருந்துவிட்டால், அது இருவழிக்கோப்பு எனப்படும்.
துல்லியமான வரையறை
f என்பது  X இலிருந்து   Y க்குப்போகும் ஒரு கோப்பு/சார்பு எனக்கொள்வோம்.
f ஒரு முழுக்கோப்பு எனப்படுவதற்கு இலக்கணம்:
முழுக்கோப்பின் வீச்சும் இணையாட்களமும் சமமாக இருக்கும்.
உலகவழக்கில் ஒரு எடுத்துக்காட்டு
சுற்றுலாப்பயணிகளின் கூட்டமொன்று இராத்தங்க, எல்லா அறைகளும் காலியாக இருக்கும் ஒரு விடுதியில் வந்து சேருகின்றனர். பயணிகளுக்கு அறைகள் வழங்கும் முறையை ஒருகோப்பாக விவரிக்கலாம்.(பயணிகள் கணம்: X ; அறைகள் கணம்: Y.)
ஒவ்வொரு அறையும் நிரப்பப்படவேண்டுமென்றால், பயணிகளின் எண்ணிக்கை அறைகளின் எண்ணிக்கையைவிடக் குறைவாக இருக்கக்கூடாது. அப்பொழுது ஒவ்வோரு அறையிலும் குறைந்த பட்சம் ஒரு பயணியாவது இருப்பர். இது முழுக்கோப்பு (surjective map; surjection; onto map).
ஒவ்வொரு பயணிக்கும் ஒரு தனி அறை கிடைக்கவேண்டுமென்றால், அறைகளின் எண்ணிக்கை பயணிகளின் எண்ணிக்கையைவிடக் குறைவாக இருக்கக்கூடாது.அப்பொழுது ஒவ்வொரு பயணிக்கும் ஒரு தனி அறை கிடைக்கும். இது உள்ளிடுகோப்பு (injective map; injection; one-one map).
பயணிகளின் எண்ணிக்கையும் அறைகளின் எண்ணிக்கையும் சமமாக இருந்தால், ஒவ்வொரு பயணிக்கும் ஒரு தனி அறை கிடைக்கும். ஒரு அறையும் காலியாக இருக்காது. இது இருவழிக்கோப்பு (bijective map; bijection; one-one onto map). அதாவது, இது உள்ளிடுகோப்பு, முழுக்கோப்பு ஆகிய இரு பண்புகளையும் கொண்டது.
கணித எடுத்துக்காட்டுகளும் மாற்றுக்காட்டுகளும்
மெய்யெண் சார்புகள்:
நூலாதாரம்
பகுப்பு:கணக் கோட்பாடு பகுப்பு:சார்புகளும் கோப்புகளும் பகுப்பு:கணித உறவுகள் பகுப்பு:சார்பிய வகைகள்
விஜய கர்நாடகா
விஜய கர்நாடகா என்பது கர்நாடகாவில் வெளியாகும் கன்னட நாளேடு. அதிகப் பிரதிகளை விற்று, முன்னணி கன்னட நாளேடாக விளங்குகிறது. பெங்களூரு, ஹூப்பளி, மங்களூர், சிமோகா, கங்காவதி, பெலகவி, தாவண்கரே முதலான நகரங்களில் வெவ்வேறு பதிப்புகளை வெளியாகிறது.
இணைப்புகள்
பகுப்பு:கன்னட நாளிதழ்கள்
கவாச்
கவாச் (Kavach) என்பது இந்திய ரயில்வேயின் தானியங்கி தொடருந்து பாதுகாப்பு கருவியாகும். இது முழுமையாக உள்நாட்டில் உருவாக்கப்பட்ட தொழில்நுட்பமாகும். இந்த தொழில்நுட்பத்தை ரயில்வேயின் வடிவமைப்பு ஆய்வு அமைப்பான ஆர்டிஎஸ்ஓ உருவாக்கியுள்ளது.
பரிசோதனை
தெற்கு மத்திய ரயில்வேயில் சிக்கந்தராபாத் பிரிவில் குல்லாகுடா-சிட்கிட்டா தொடருந்து நிலையங்களுக்கிடையே கவாச் தொழில்நுட்பம் மார்ச் 4, 2022ல் பரிசோதனை செய்யப்பட்டது. இரண்டு தொடருந்து என்ஜின்கள் ஒரே இருப்புப் பாதையில் எதிர் எதிர் திசையில் மோதுவது போல் போன்ற சூழ்நிலை உருவாக்கப்பட்டது. இவற்றில் ஒரு என்ஜினில் ரயில்வே அமைச்சர் அஸ்வினி வைஷ்னவும் மற்றொரு என்ஜினில் ரயில்வே போர்டு தலைமை செயல் அதிகாரியும் பயணம் செய்தனர். இந்த என்ஜின்களில் பொருத்தப்பட்டிருந்த கவாச் கருவிகள் ஒரே தடத்தில் எதிர் எதிரே தொடருந்துகள் வருவதை கண்டுகொண்டு சுமார் 380 மீட்டர் இடைவெளியில் என்ஜின்களை தானாகவே நிறுத்தியது. இதன் மூலம் கவாச் கருவி பரிசோதனை வெற்றிகரமாக செயல்பட்டதாக அறிவிக்கப்பட்டது.
வெளியிணைப்புகள்
பகுப்பு:இந்திய இரயில்வே பகுப்பு:தொடருந்து தானியங்கிப் பாதுகாப்புக் கருவிகள்
சூரூ மாவட்டம்
சூரூ மாவட்டம் (Churu district) (இந்தி:चुरू जिला) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் சூரூ ஆகும்.
இராஜஸ்தான் மாநிலத்தின் வடக்கில், தார் பாலைவனப் பகுதியில் அமைந்த இம்மாவட்டம் பிகானேர் கோட்டத்தில் உள்ளது.
மாவட்டத் தலைமையிட நகரான சூரூவில் ஆண்டுதோறும் நடைபெறும் ஒட்டகத் திருவிழாவில் உலகப் புகழ் பெற்றது.
அமைவிடம்
இராஜஸ்தான் மாநிலத்தின் வடக்கில் தார் பாலைவனத்தில், ஜங்களாதேஷ் பிரதேசத்தில் அமைந்த சூரூ மாவட்டத்தின் வடக்கில் அனுமான்காட் மாவட்டம், கிழக்கில் அரியானா மாநிலம், தென்கிழக்கில்  சுன்சுனூ மாவட்டம் மற்றும்  சீகர் மாவட்டம், மேற்கில் பிகானேர் மாவட்டம் மற்றும் நாகவுர் மாவட்டம் எல்லைகளாகக் கொண்டுள்ளது.
மாவட்ட நிர்வாகம்
இம்மாவட்டம் சூரூ, ரத்தன்கர், தரண்நகர், ராய்கர், ரேணி, சர்தார்சாகர், சுஜன்கர் மற்றும் பிடாசர் என ஏழு வருவாய் வட்டங்களையும் சூரூ, தரண்நகர் மற்றும் சூஜன்கர் என மூன்று நகரங்களையும்; ராய்கர் மற்றும் சர்தார்சாகர் என இரண்டு ஊர்களையும் கொண்டது.
அரசியல்
சூரூ மக்களவைத் தொகுதியும்; சாதுல்பூர், தரண்நகர், சூரூ, ரத்தன்கர், நோகர், பத்ரா, சர்தார்சாகர் மற்றும் சுஜன்கர் என எட்டு சட்டமன்ற தொகுதிகளைக் கொண்டுள்ளது.
பொருளாதாரம்
இம்மாவட்டத்தில் செம்பு மற்றும் ஜிப்சம் போன்ற கனிம வளங்கள் கிடைக்கிறது. மேலும் கம்பு, பருப்பு வகைகள் பயிரிடப்படுகிறது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,039,547 ஆக உள்ளது. கிராமப்புறங்களில் 71.75% மக்களும்; நகரப்புறங்களில் மக்களும் 28.25% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 6.01% விகிதம் ஆக உயர்ந்துள்ளது. மக்கள் தொகையில் 1,051,446 ஆண்களும்; 988,101 பெண்களும் உள்ளனர். ஆயிரம் ஆண்களுக்கு 940 பெண்கள் என்ற விகிதத்தில் பாலின விகிதம் உள்ளது. 13,835 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 147 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு  66.75% ஆகவும், ஆண்களின் படிப்பறிவு 78.78% ஆகவும், பெண்களின் படிப்பறிவு 54.04% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 317,813 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 1,777,879 (87.17 %) ஆகவும்;      இசுலாமிய சமய  மக்கள் தொகை 249,736  (12.24 %)  ஆகவும்;   சமண சமய,  சீக்கிய சமய,   கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.
மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
3,11-டை ஐதராக்சி டோடெக்கேனாயிக் அமிலம்
3,11-டை ஐதராக்சி டோடெக்கேனாயிக் அமிலம் (3,11-Dihydroxydodecanoic acid) என்பது C12H24O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். 3,11- ஈரைதராக்சி டோடெக்கேனாயிக் அமிலம் என்ற பெயராலும் இதை அழைக்கலாம். அரச ஊன்பசையில் ஒரு பகுதிப்பொருளாக இச்சேர்மம் காணப்படுகிறது
மேற்கோள்கள்
பகுப்பு:கொழுப்பு அமிலங்கள் பகுப்பு:டையால்கள் பகுப்பு:பீட்டா ஐதராக்சி அமிலங்கள்
1513
ஆண்டு 1513 (MDXIII) பழைய யூலியன் நாட்காட்டியில் சனிக்கிழமையில் துவங்கிய சாதாரண ஆண்டு ஆகும்.
மேற்கோள்கள்
*
லால்சந்த் ராஜ்புட்
லால்சந்த் ராஜ்புட் (Lalchand Rajput, பிறப்பு: டிசம்பர் 18 1961), இந்தியத் தேசிய துடுப்பாட்ட அணியின் துடுப்பாட்டக்காரர்; இவர் இரண்டு தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1985 – 1987 ஆண்டுகளில் 1996 இல் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1961 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
ஈமு (ஆய்விதழ்)
ஈமு (Emu-journal), ஆசுட்ரல் பறவையியல் என்ற துணைத்தலைப்புடன் வெளிவருவது, ஆத்திரேலிய பறவை வாழ்க்கையின் (பேர்ட்லைப் ஆஸ்திரேலியா)(முன்னர் அரச ஆத்திரேலிய பறவையியல் வல்லுநர்கள் ஒன்றியம்) சக மதிப்பாய்வு செய்யப்பட்ட அறிவியல் ஆய்விதழாகும். இந்த ஆய்விதழ் 1901-ல் நிறுவப்பட்டது. ஆத்திரேலியாவில் வெளியிடப்படும் பழமையான பறவையியல் ஆய்விதழ் இதுவாகும். இதன் தற்போதைய தலைமை தொகுப்பாசிரியர் கேட் புக்கானன் (டீக்கின் பல்கலைக்கழகம்). 2016ஆம் ஆண்டு வரை பொதுநலவாய அறிவியல் தொழிலக ஆராய்ச்சி நிறுவன வெளியீடாக அரச அத்திரேலியா பறவையியல் வல்லுநர்கள் ஒன்றியத்திற்காகக் காலாண்டுக்கு ஒருமுறை வெளியாகும் ஆய்விதழாக வெளியிடப்பட்டது. ஆய்விதழ் மேற்கோள் அறிக்கைகளின்படி, இந்த ஆய்விதழின் 2021ஆம் ஆண்டு தாக்கக் காரணி 1.438ஐக் கொண்டுள்ளது. இது "பறவையியல்" பிரிவில் உள்ள 22 இதழ்களில் 4வது இடத்தைப் பிடித்துள்ளது.
மேற்கோள்கள்
பகுப்பு:ஆங்கில இதழ்கள் பகுப்பு:அறிவியல் ஆய்விதழ்கள்
டொன் வில்சன்
டொன் வில்சன் (Don Wilson , பிறப்பு: ஆகஸ்ட் 7 1937), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 422 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1964 - 1971 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
நல்லணக்கவுண்டன்புதூர் உச்சிமாகாளியம்மன் கோயில்
நல்லணக்கவுண்டன்புதூர் உச்சிமாகாளியம்மன் கோயில் தமிழ்நாட்டில் திருப்பூர் மாவட்டம், நல்லணக்கவுண்டன்புதூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் ஆண்டு திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருப்பூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புதிய மெத்திலீன் நீலம்
புதிய மெத்திலீன் நீலம் ( New methylene blue) என்பது தயசீன் வகை பல்லின வளையக் கரிமச் சேர்மமாகும். நுண்ணுயிர் எதிர்ப்புப் பொருள் ஒரு நிறமிக்கறையாகவும் புதிய மெத்திலீன் நீலம் பயன்படுத்தப்படுகிறது. அசீன் சாயமாக வகைப்படுத்தப்பட்டுள்ள இது குரோமோபோர் என்ற நிறந்தாங்கி நேர்மின் அயனியாகக் கருதப்படுகிறது. எதிர்மின் அயனி என்று எதுவும் தனியாக குறிப்பிடப்படவில்லை.
பயன்கள்
கறையாக்கும் முகவராக புதிய மெத்திலீன் நீலம் உடற்செல் நோயியல், நுண்திசு நோயியல் போன்ற துறைகளில் முதிர்ச்சியடையாத இரத்தச் சிவப்பு அணுக்களுக்கு அடையாளமிட பயன்படுத்தப்படுகிறது. முக்கிய மேற்கறையான இது பரவலாகப் புழக்கத்திலிருந்த மெத்திலீன் நீலத்துடன் நெருங்கிய தொடர்புடையதாகும்.
முன்பாதுகாப்பு
புதிய மெத்திலீன் நீலம் நச்சுத்தன்மை கொண்டது என்பதால் அதை சுவாசிப்பது, தோலில் படுவது முதலானவற்றை தவிர்க்கவேண்டும்.
மேற்கோள்கள்
பகுப்பு:பல்லின வளையச் சேர்மங்கள் பகுப்பு:இழையவியல் பகுப்பு:சாயங்கள்
நாரலேபள்ளே
நாரலேபள்ளே (Naralepalle) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது நாரலேபள்ளே ஊராட்சிக்கு உட்பட்டது.
அமைவிடம்
இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 40 கிலோமீட்டர் தொலைவிலும் உள்ளது.
மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 140 வீடுகள் உள்ளன. கிராமத்தின் மொத்த மக்கள் தொகையானது	501 ஆகும். இதில் ஆண்கள் எண்ணிக்கை 253, பெண்களின் எண்ணிக்கை 248 என உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
பசுமை வேதியியல்
வேதிப் பொருட்களின் பயன்பாட்டினால் விளையும் கேடுகளைத் தவிர்க்க வேண்டுமெனில் வேதிப்பொருள் உற்பத்தி முறைகளில் மாற்றங்களை செய்யக் கோரும் கோட்பாடு பசுமை வேதியியல் (Green chemistry) எனப்படுகிறது.
பசுமை வேதியியலின் பன்னிரு கோட்பாடுகள் :
பகுப்பு:வேதியியல்
வடகிழக்கு ஆசியா
thumb|275x275px|வடகிழக்கு சீனாவை உள்ளடக்கிய கரையோர வடகிழக்கு ஆசியா thumb|275x275px|கிழக்கு ஆசியாவின் முக்கிய நாடுகள் வடகிழக்கு ஆசியாவின் மையமாக இருக்கின்றன வடகிழக்கு ஆசியா என்பது ஆசியாவின் ஒரு பகுதியாகும்.
இச்சொல் 1930களில் அமெரிக்க வரலாறாளர் இராபர்ட் கெர்னெரால் உபயோகப்படுத்தப்பட்டது. அவரது வரையறையின்படி "வடகிழக்கு ஆசியா" என்பது மங்கோலியப் பீடபூமி, மஞ்சூரிய சமவெளி, கொரியத் தீபகற்பம் மற்றும் மேற்கே பைக்கால் ஏரியிலிருந்து கிழக்கே அமைதிப் பெருங்கடல் வரை உள்ள உருசிய தூரக் கிழக்குப் பகுதிகளின் மலைப்பாங்கான பகுதிகளையும் உள்ளடக்கியதாகும்.
வெளி இணைப்புகள்
பகுப்பு:கிழக்கு ஆசியா பகுப்பு:வடக்கு ஆசியா பகுப்பு:ஆசியாவின் பகுதிகள்
பி. கே. என். கலை மற்றும் அறிவியல் கல்லூரி
'''பி. கே. என். கலை மற்றும் அறிவியல் கல்லூரி''' தமிழ்நாடு, மதுரை மாவட்டம் திருமங்கலத்திலுள்ள ஓர் இருபாலர் கல்லூரி ஆகும். 1996ஆம் ஆண்டு திருமங்கலம் பாண்டியகுல சத்திரிய நாடார் உறவின்முறையினரால் ஆரம்பிக்கப்பட்டது. மதுரை காமராசர் பல்கலைக்கழகத்தின் உறுப்புக் கல்லூரியான இக்கல்லூரி, திருமங்கலம் வட்டத்தில் ஆரம்பிக்கப்பட்ட முதல் கலைக் கல்லூரியாகும்.
இவற்றையும் பார்க்க
பகுப்பு:திருமங்கலம் பகுப்பு:மதுரை காமராசர் பல்கலைக்கழக இணைவுக்கல்லூரிகள் பகுப்பு:மதுரை மாவட்டத்திலுள்ள தனியார் கலைக் கல்லூரிகள்
ஜெய்சிறீ ஒடின்
ஜெய்சிறீ ஒடின் (Jaishree Odin) ஒரு இலக்கிய அறிஞர் ஆவார், அவர் ஹவாய் பல்கலைக்கழகத்தில் பல்துறையிடை ஆய்வுகள் திட்டத்தின் இயக்குநராகவும் பேராசிரியராகவும் உள்ளார். அவரது ஆராய்ச்சியானது அறிவியல் மற்றும் தொழில்நுட்பத்தோடு தொடர்புடைய கலாச்சார ஆய்வு, இலக்கிய மற்றும் அரசியல் சூழலியல், சூழலியல் மற்றும் அறநெறியியல், அமைப்பின் சூழலியல் மற்றும் சூழல்-கல்வியறிவு ஆகியவை தொடர்பானது ஆகும். அவரது பணி ஜெர்மன் தத்துவம் மற்றும் பெண்ணிய கோணம் முதல் ஆன்மீகவாதம் வரை உள்ளது .உயர் நனவியலின் சைவ கோட்பாடுகளின் தற்போதைய பொருத்தத்தையும் அவர் கருத்தில் கொண்டார்.
<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (April 2020)">மேற்கோள் தேவை  ]
கல்வி
ஒடின் இந்தியாவில் இருந்து வேதியியலில் முதுகலை அறிவியல் பட்டம் பெற்றார், அதைத் தொடர்ந்து ஸ்டோனி ப்ரூக்கில் உள்ள நியூயார்க் மாநில பல்கலைக்கழகத்தில் ஒப்பீட்டு இலக்கியத்தில் முனைவர் பட்டம் பெற்றார். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (April 2020)">மேற்கோள் தேவை  ]
வேலை
ஒடின் ஹவாய் பல்கலைக்கழகத்தில் லிபரல் ஸ்டடீஸ் திட்டத்தில் கற்பிக்கிறார். தவிர, ஹவாய் மாநிலத்தில் உயர்கல்விக்கான அணுகலை அதிகரிக்கும் நோக்கில் பல்கலைக்கழகத்தில் ஸ்லோன் அறக்கட்டளை- நிதியளிக்கப்பட்ட இணையவழி தொலைதூரக் கற்றல் திட்டத்தின் இயக்குநராக உள்ளார்.
14 ஆம் நூற்றாண்டின் புகழ்பெற்ற காஷ்மீரி புராணவியல் கவிஞரான லல்லேஸ்வரியின் மொழிபெயர்ப்பாளர்களில் ஒருவர். காஷ்மீரின் ஆரம்பகால சூஃபி கவிதைகளையும், குறிப்பாக நுண்டா ரேஷியின் கவிதைகளையும் அவர் மொழிபெயர்த்துள்ளார். ஒடினின் கட்டுரைகள் காமன்வெல்த் ஆய்வுகள் மற்றும் பின் காலனித்துவவாதம் மற்றும் அமெரிக்க இனவழிப்பு என்ற தொகுப்பில் வெளியிடப்பட்டுள்ளன.
ஒடின் தொழில்நுட்ப-மத்தியஸ்த கதை வடிவங்கள் மற்றும் உயர் கல்வியை மறுபரிசீலனை செய்வதில் தொழில்நுட்பத்தின் பங்கு குறித்து விரிவாக எழுதியுள்ளார். மின்னணு இலக்கியம் குறித்த அவரது வெளியிடப்பட்ட சில கட்டுரைகள் சமகால அனுபவத்தை பல வழிகளில் சித்தரிப்பதில் மின்னணு ஊடகங்களின் ஆற்றலைக் கையாண்டன. பொன்சனேசி மற்றும் கோயன் கூறுகின்றனர்: "ஜெய்சிறீ ஒடின் மிகவும் பொருத்தமாக எழுதியுள்ளதால், மீயுரை மற்றும் பிந்தைய காலனித்துவ இரண்டும் சொற்பொழிவுகள், பன்முகத்தன்மை, திறந்தநிலை, செயலில் சந்திப்பு மற்றும் பயணித்தல் ஆகியவற்றால் வகைப்படுத்தப்படுகின்றன. காலவரிசை முறைகள் மற்றும் இடஞ்சார்ந்த வரிசைப்படுத்துதல் (1997) ஆகிய இரண்டையும் சீர்குலைக்கிறது, இது முதன்மை விவரிப்புகளின் போட்டி மற்றும் சார்ந்துள்ள படைப்புகளின் நிலையியல் உருவாக அனுமதிக்கிறது. "
ஒடினின் படைப்பில் சமகால இலக்கியங்களில் சிதைந்த காட்சி உருவகங்களை விமர்சன ரீதியாக ஆராய்வதும் அடங்கும்
அவரது பணிக்காக, ஃபுல்பிரைட் ஆராய்ச்சி பெல்லோஷிப், ஆல்பிரட் ஸ்லோன் அறக்கட்டளை விருது மற்றும் யுஎச் உறவுகள் ஆராய்ச்சி விருது உள்ளிட்ட பல்வேறு விருதுகள் மற்றும் மானியங்கள் அவருக்கு வழங்கப்பட்டுள்ளன.
குறிப்புகள்
பகுப்பு:வாழும் நபர்கள் பகுப்பு:பெண்கள்
சங்கத்தார் கலகந்தீர்த்த படலம்
சங்கத்தார் கலகந்தீர்த்த படலம் என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 55ஆவது படலமாகும். இது கீரனுக்கு இலக்கணம் உபதேசித்த படலம் என்பதற்கு அடுத்து வருவதாகும்.
சுருக்கம்
மதுரை தமிழ் சங்கத்தில் 48 தமிழ் புலவர்கள் இருந்தனர். அவர்களுள் பலர் அகத்தியர் எழுதிய இலக்கண நூலான அகத்தியம் என்பதன் அடிப்படையில் பல்வேறு பாடல்களைப் படித்தனர். இருப்பினும் தங்களுள் சிறந்தது எதுவென சண்டையிட்டுக் கொண்டார்கள்.
நக்கீரர், கபிலர், பாணர் ஆகியோரின் பாட்டுகளே உயர்ந்தவைகள் என தீர்ப்பு அளித்தார். குற்றமுள்ள பாடல்களை சரி செய்து அவற்றை மீண்டும் அரங்கேற்றம் செய்தார்.
ஆதாரங்கள்
பகுப்பு:திருவிளையாடல்கள்
பெம் ஸ்கூல் ஆஃப் எக்லென்ஸ், திருப்பூர்
பெம் ஸ்கூல் ஆஃப் எக்லென்ஸ் (Pem school of excellence) என்பது திருப்பூர் மாவட்டம், திருப்பூரில் உள்ள சி.பி.எஸ்.இ. பள்ளி ஆகும். இப்பள்ளி நடுவண் கல்வி வாரியப் பாடத்திட்டத்தைக் கொண்டு 2009 ஆண்டில் இருந்து செயல்பட்டு வருகிறது. இப்பள்ளியில் 2018 ஆண்டு காலகட்டத்தில் 998 மாணவர்கள் பயின்று வருகின்றனர். இந்தப்பள்ளியில் பன்னிரண்டாம் வகுப்பு வரை கற்பிக்கப்படுகின்றது. இப்பள்ளியில் கோவை வேளாண் பல்கலைக்கழகத்தின் உதவியோடு தானியங்கி வானிலை மையம் செயல்பட்டு வருகிறது.
வெளியிணைப்புகள்
பகுப்பு:திருப்பூர் மாவட்டப் பள்ளிகள்
யொகான் ஹைன்ரிக் பெஸ்டலோசி
யொகான் ஹைன்ரிக் பெஸ்டலோசி (Johann Heinrich Pestalozzi, 1746 - 1827) சிறுவர்களுக்கான உளவியல் மயப்பட்ட கல்விச் செயற்பாடுகளை முன்மொழிந்தவர்களுள் முக்கியமானவர். இவர் தமது கல்விச் சிந்தனைகளை வெறுமனே எழுத்து வடிவில் மட்டும் கூறாது, அவற்றின் நடைமுறைப் பரிமாணங்களையும் விரிவாக ஆராய்ந்தார்.
இவரது நூல்கள்
பகுப்பு:உளவியலாளர்கள் பகுப்பு:1746 பிறப்புகள் பகுப்பு:1827 இறப்புகள்
ஆவடத்தூர் ஊராட்சி
ஆவடத்தூர் ஊராட்சி (Avadathur Gram Panchayat), தமிழ்நாட்டின் சேலம் மாவட்டத்தில் உள்ள நங்கவள்ளி வட்டாரத்தில் அமைந்துள்ளது. இந்த ஊராட்சி, எடப்பாடி சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8976 ஆகும். இவர்களில் பெண்கள் 4182 பேரும் ஆண்கள் 4794 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தெட்சிணாபுரம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வார்த்தா பாரதி
வார்த்தா பாரதி என்பது கர்நாடகாவில் வெளியாகும் கன்னட நாளேடு. இது மங்களூர், பெங்களூர் என இரண்டு பதிப்புகளில் வெளியாகிறது. இதன் தலைமையகம் மங்களூரில் உள்ளது. . கர்நாடகாவிற்கு வெளியே, அரபு நாடுகளிலும் விற்கப்படுகிறது.
செய்திகள்
அரசியல், அறிவியல், சுற்றுச்சூழல், கல்வி, பண்பாடு, மனமகிழ்வு தொடர்பான செய்திகள் வெளியாகின்றன. அரசியல் பிரச்சனைகள் தொடர்பான பேட்டிகளும், விவாதங்களும் இடம்பெறுகின்றன. நாள்தோறும் கன்னட எழுத்தாளர்களும், சமூக ஆர்வலர்களும் தனிப் பகுதிகளில் எழுதுகின்றன. குழந்தைகளுக்காக படங்களுடன் கூடிய கதைகளும் இணைப்பாக `வருகின்றன.
இணைப்புகள்
பகுப்பு:கன்னட நாளிதழ்கள்
உரால் ஆறு
உரால் ஆறு (The Ural ) (Урал, ) or Jayıq/Zhayyq (Яйыҡ, Yayıq, ; Jai'yq, Жайық, جايىق, ), known as Yaik (Яик) 1775 ஆம் ஆண்டுக்கு முன்பாக, ஐரோவாசியா வில் உருசியா மற்றும் கசக்கஸ்தான் ஆகிய பகுதிகளுக்கு இடையே பாய்ந்த ஆறாகும். இந்த ஆறு தெற்கு உரால் மலைகளில் உருவாகி காசுப்பியன் கடலில் கலக்கிறது. 2428 கிலோமீட்டர்களுடன் (1509 மைல்கள்), ஐரோப்பாவில் வோல்கா ஆறு மற்றும் தன்யூப் ஆறுகளுக்கு அடுத்தபடியாக மூன்றாவது மிகப்பெரிய ஆறாக உள்ளது. ஆசியாவில் இது 18 ஆவது மிக நீளமான ஆறாக உள்ளது. காலகாலமாக இந்த ஆறு ஐரோப்பா மற்றும் ஆசிய கண்டங்களின் இயற்கை எல்லையாகக் கருதப்படுகிறது.
உரால் நதி உரால் மலைகளில் உள்ள கிருக்லாயா மலையில் உற்பத்தியாகி தெற்காகப் பாய்கிறது. இந்த நதி வடக்கு நோக்கிப்பாயும் டோபோல் ஆற்றுக்கு இணையாகவும் மேக்னிடோகோர்ஸ்க் வழியாகவும் பாய்ந்து உரால் மலையின் தெற்கு முனையைச் சுற்றி மேற்காக ஓர்ஸ்க் வழியாகப் பாய்ந்து சுமார் 300 கிலோமீட்டர்கள் (190 மைல்கள்) பாய்ந்து ஓரென்பர்க்கை அடைகிறது. இங்கு அது சம்காரா ஆற்றுடன் இணைகிறது. ஓரென்பர்கிலிருந்து அது தொடர்ந்து மேற்கு நோக்கி பாய்ந்து, கசககஸ்தானிற்குள் பாய்கிறது. பின்னர், கசகஸ்தானில் உள்ள ஓரல் எனுமிடத்தில் தெற்காகத் திரும்பி, வளைந்து, நெளிந்து ஒரு பரந்த, திறந்த சமவெளியை அடைகிறது. பின்னர் அது காசுப்பியன் கடலை அடைவதற்கு முன்னதாக ஒரு சில மைல்கள் கீழே அடைராவ், எனுமிடத்தில் அது டெல்டாவை உருவாக்குகிறது. (46.88333°N, 51.61667°W).
புவியியல்
உரால் ஆறு, உரால் மலைத்தொடரில், உச்சலின்ஸ்கைல் (பாஷ்கொர்டொஸ்தான்) பகுதியில் தெற்கு உராலில் கிருக்லயா மலையில் உற்பத்தியாகிறது. இந்த ஆற்றின் சராசரி அகலமானது 60 மீ தல் 80 மீட்டர் வரை(200 முதல் 260 அடி) காணப்படுகிறது. இந்த ஆறு ஒரு மலையாற்று வகையைச் சார்ந்ததாக உள்ளது. பிறகு இந்த ஆறு யாக் சதுப்பு நிலத்தில் விழுகிறது. வெளியேறிய பிறகு, இது 5 கி.மீ (3 மைல்கள்) அளவிற்கு அகன்று விரிகிறது. வெர்க்னியுரால்ஸ்கிற்கும் கீழாக, இந்த ஆறானது, தனது இயல்பான சமவெளிப் பிரதேச ஆறாக, பயணிக்கிறது; அங்கு இந்த ஆறு செல்யாபின்ஸ்க் மற்றும் ஓரென்பர்க் ஓப்ளாஸ்ட் பகுதிகளுக்குள் நுழைகிறது. மேக்னிடோகோர்ஸ்க்கிலிருந்து ஓர்ஸ்க் வரை, இதன் கரைகளானவை செங்குத்தானவையாகவும், பாறைகள் நிறைந்ததாகவும், அடித்தளப் பகுதியில் பல பிளவுகளைக் கொண்டதாகவும் காணப்படுகிறது. ஓர்ஸ்க்கிற்குப் பிறகு, இந்த ஆறானது, திடுக்கிடும் வகையில், மேற்கு நோக்கித் திரும்பி, 45 கி,மீ (28 மைல்கள்) குபெர்லின்ஸ்க் மலைப்பகுதியில் உள்ள நீண்ட பள்ளத்தாக்கில் பாய்கிறது. கச்சகஸ்தானில் உள்ள ஓரலுக்குப் பிறகு, இந்த ஆறு வடக்கிலிருந்து தெற்காக மேற்கு கச்சகஸ்தான் மாகாணம் மற்றும் அடைராவு மாகாணம் வழியாகப் பாய்கிறது. இப்பகுதியில் இந்த ஆறு அகன்று பல ஏரிகளையும்,  தளப்பக்கங்களையும் உருவாக்குகிறது. இதன் முகத்துவாரப் பகுதிக்கு அருகில், இந்த ஆறு யைக் மற்றும் சோலோடி கிளைகளாகப் பிரிகிறது. மேலும், சதுப்பு நிலங்களை உருவாக்குகிறது. யைக் கிளை நதியானது ஆழமில்லாததாகவும், கரைகளில் பெரும்பாலும் மரங்களேயில்லாமலும், மீன் வளம் நிறைந்ததாகவும் காணப்படுகிறது; ஆனால், சோலோடியோ ஆழம் நிறைந்ததாகவும், நீர் வழிப் போக்குவரத்திற்கு உகந்ததாகவும் காணப்படுகிறது. உரால் ஆறு கண்கவர் மரம் போன்ற தோற்றத்தைக் கொண்டுள்ளது. இந்த வகையான சமவெளி இயல்பாக மெதுவாக ஓடக்கூடிய, அதிக வண்டல் படிவை ஏற்படுத்தக்கூடிய ஆறுகளால் ஏற்படுத்தப்படுகின்றது. இதன் பிறகு, இத்தகைய ஆறுகள் அமைதியான கடலுடன் கலக்கின்றன.
மேற்கோள்கள்
பகுப்பு:உருசிய ஆறுகள்
விக்ரம் ராத்தோர்
விக்ரம் ராத்தோர் (Vikram Rathour, பிறப்பு: மார்ச்சு 26 1969), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர்; இவர் ஆறு தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1996 – 1997 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
வசுந்தரா தாஸ்
வசுந்தரா தாஸ் (Vasundhara Das, பிறப்பு: 1977) இந்தியத் திரைப்பட நடிகையும் பாடகியும் ஆவர். இவர் கமல்ஹாசனின் ஹேராம் திரைப்படத்திலும்,அஜித்குமார் நடித்த சிட்டிசன் திரைப்படத்திலும் நடித்துள்ளார். தமிழ், தெலுங்கு, மலையாளம் உள்ளிட்ட இந்திய மொழித் திரைப்படங்களில் நடித்துள்ளார். முதல்வன் திரைப்படத்தின் "சகலக்க பேபி" உள்ளிட்ட பல பாடல்களை பாடியுள்ளார்.
மேற்கோள்கள்
பகுப்பு:1977 பிறப்புகள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:திரைப்படப் பாடகர்கள் பகுப்பு:இந்தி திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:கன்னடத் திரைப்பட நடிகைகள்
டாய் ஸ்டோரி (திரைப்படம்)
டாய் ஸ்டோரி (Toy Story) 1995 இல் வெளியான ஒர் அமெரிக்க அசைவூட்டத் திரைப்படமாகும். டிஸ்னி மற்றும் பிக்ஸர் குழுமத்தின் முதல் அசைவூட்டத் திரைப்படமாகும். இது நவம்பர் 30, 1995 அன்று வெளியிடப்பட்டது. ஜான் லஸ்சீட்டர் ஆல் இயக்கப்பட்டது.முதன் முதலாக கணினியை பயன்படுத்தி படம் அசைவூடப்பட்டது. முன்னர் கையால் வரைந்து பின்னர் படம் அசைவூட்டப்பட்டது. டாய் ஸ்டோரி திரைப்படத்திற்கு தொடர்ச்சியாக மேலும் இரண்டு டாய் ஸ்டோரி திரைப்படங்கள் இயக்கப்பட்டன. டாய் ஸ்டோரி 2 1999 இல் வெளியிடப்பட்டது. டாய் ஸ்டோரி 3 2010 இல் வெளியிடப்பட்டது. டாய் ஸ்டோரி 4 2019ம் ஆண்டு வெளியிட திட்டமிடபட்டுள்ளது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1995 திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:அமெரிக்கத் திரைப்படங்கள்
கண்ணியப்பபிள்ளைபட்டி ஸ்ரீனிவாசப் பெருமாள் கோயில்
கண்ணியப்பபிள்ளைபட்டி ஸ்ரீனிவாசப் பெருமாள் கோயில் தமிழ்நாட்டில் மதுரை மாவட்டம், கண்ணியப்பபிள்ளைபட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரஜ் குமார் நேரு
சர் பிரஜ் குமார் நேரு (Braj Kumar Nehru) (4 செப்டம்பர் 1909 - 31 அக்டோபர் 2001) இவர் ஓர் இந்திய இராஜதந்திரியாகவும் அமெரிக்காவிற்கான இந்தியத் தூதராகவும் இருந்தார் (1961-1968). இவர் பிரிஜ்லால் நேரு மற்றும் இராமேசுவரி நேருவின் மகனும், இந்தியப் பிரதமர் ஜவகர்லால் நேருவின் மருமகனும் ஆவார்.
தனிப்பட்ட வாழ்க்கை
இவர் இந்தியாவின் உத்தரபிரதேசத்தின் அலகாபாத்தில் பிரிஜ்லால் நேரு மற்றும் இராமேசுவரி நேரு ஆகியோருக்கு மகனாகப் பிறந்தார். அலகாபாத் பல்கலைக்கழகத்திலும், இலண்டன் பொருளியல் பள்ளியிலும், ஆக்சுபோர்டு பல்கலைக்கழகத்திலும் கல்வி பயின்றார். பல்வேறு துறைகளில் சிறப்பான சேவைகளை வழங்கியதற்காக இவருக்கு பஞ்சாப் பல்கலைக்கழகம் இலக்கியத்தில் முனைவர் பட்டம் வழங்கியது. இவரது தாத்தா நந்தலால் நேரு, மோதிலால் நேருவின் மூத்த சகோதரராவார். இவர் இந்தியாவின் முன்னாள் பிரதமர் இந்திரா காந்திக்கு உறவினர். 1935ஆம் ஆண்டில், இவர் இங்கிலாந்தில் ஒரு சக மாணவியான ஆத்திரிய யூத பின்னணியைச் சேர்ந்த மாக்டோல்னா பிரீட்மேன் என்பவரை மணந்தார். இவர் தனது பெயரை சோபா நேரு என்று மாற்றினார். இவர்களுக்கு ஆதித்யா நேரு, அசோக் நேரு, அனில் நேரு என்ற நான்கு மகன்கள் இருந்தனர்.
தேசியம்
1934 இல் இந்தியக் குடிமை பணியில் சேர்ந்த இவர் இந்தியாவின் ஏழு வெவ்வேறு மாநிலங்களின் ஆளுநராக உயர்ந்தார். இவர் ஜம்மு-காஷ்மீர் (1981–84), அசாம் (1968–73), குசராத்து (1984–86), நாகாலாந்து (1968–73), மேகாலயா (1970–73), மணிப்பூர் (1972–73) மற்றும் திரிபுரா (1972–73) ஆகிய மாகாணங்களில் ஆளுநராக பணி புரிந்தார். 1934 முதல் 1937 வரை இவர் பஞ்சாப் மாகாணத்தில் பல்வேறு அரசு பதவிகளை வகித்தார். இவர், 1957 இல் பொருளாதார விவகாரங்களின் செயலாளரானார். இவர் 1958 இல் இந்தியாவின் பொருளாதார விவகாரங்களுக்கான (வெளி நிதி உறவுகள்) தலைமை ஆணையராக நியமிக்கப்பட்டார்.
பாரூக் அப்துல்லா அரசாங்கத்தை கலைக்கும் முடிவில் இந்திரா காந்திக்கு உதவ மறுத்ததால் ஜம்மு-காஷ்மீர் ஆளுநர் பதவியிலிருந்து ஒரே இரவில் குசராத்திற்கு மாற்றப்பட்டார்.
பன்னாடு
நேரு, உலக வங்கியில் (1949) நிர்வாக இயக்குநராக பணியாற்றினார். வாஷிங்டனில் உள்ள இந்திய தூதரகத்தில் பொருளாதார அமைச்சராக இருந்தார் (1954). 1958 ஆம் ஆண்டில் எய்ட் இந்தியா கிளப்பை உருவாக்க இவர் உதவினார், இது இந்தியாவின் வளர்ச்சிக்காக 2 மில்லியன் அமெரிக்க டாலரை நன்கொடையாக அளித்த நாடுகளின் கூட்டமைப்பாகும். இவர் ஓர் இராஜதந்திரியாகவும், பல நாடுகளின் தூதராகவும் பணியாற்றினார். மேலும் 1951-ல் ஐக்கிய நாடுகள் சபையின் பொதுச்செயலாளர் பதவி இவருக்கு வழங்கப்பட்டது. ஆனால் மறுத்துவிட்டார். இவர் 1973 முதல் 1977 வரை இலண்டனில் இந்திய உயர் ஸ்தானிகராகவும் இருந்தார். இவர், 14 ஆண்டுகள் ஐக்கிய நாடுகளின் முதலீட்டுக் குழுவின் தலைவராக இருந்தார். இரண்டாம் உலகப் போருக்குப் பிந்தைய இழப்பீட்டு மாநாட்டில் பிரிட்டனுடனான 'ஸ்டெர்லிங்ஸ் பேலன்ஸ்' பேச்சுவார்த்தையில் இவர் இந்தியாவைப் பிரதிநிதித்துவப்படுத்தினார்.
எழுத்தாளர்
இவர் நைஸ் கைஸ் பினிஷ் செகண்ட் என்ற சுயசரிதையை எழுதினார். இவரிடம் 35 ஆண்டுகள் பணியாற்றிய திரு.ரமேஷ் குமார் சக்சேனா என்பவர் இவரது வாழ்க்கை வரலாற்றை எழுத உதவினார்.
இறப்பு
இவர் இந்தியாவின் இமாச்சலப் பிரதேசத்தின் கசௌலியில் 31 அக்டோபர் 2001 அன்று தனது 92 வது வயதில் காலமானார். இவரது உடல் டெல்லியில் தகனம் செய்யப்பட்டது.
மேற்கோள்கள்
பகுப்பு:திரிபுரா ஆளுநர்கள் பகுப்பு:நாகாலாந்து ஆளுநர்கள் பகுப்பு:மேகாலயா ஆளுநர்கள் பகுப்பு:2001 இறப்புகள் பகுப்பு:1909 பிறப்புகள்